《著雍执徐之岁三月望后一日率僮仆抵钟贾山采薪供爨至四月朔归每日阴雨》
明代·陶宗仪

系船溪水头，山中成久留。半月总值雨，一身都是愁。

哺雏败檐雀，逐妇深树鸠。薪采辍夫役，摘蔬荐晨羞。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。